Drie geskiet tydens 'argument' by motorhandelaar | Maroela Media
'n Man is doodgeskiet en nog twee gewond nadat 'n man op hulle losgebrand het by 'n motorhandelaar in Klerksdorp in Noordwes.
Kapt. Aafje Botma, polisiewoordvoerder in Noordwes, het bevestig 'n man het hom kort na die voorval aan die polisie oorgegee.
Volgens Botma het die verdagte, vermoedelik 'n kliënt, Maandagmiddag omstreeks 14:20 in 'n argument met werknemers van die motorhandelaar betrokke geraak waarna hy 'n vuurwapen uitgehaal en op hulle losgebrand het.
'n Dertigjarige man, glo die eienaar van die motorhandelaar se seun, is op die toneel dood nadat hy in die bors geskiet is. Nog 'n werknemer, glo 'n bestuurder, en 'n ander man is geskiet en gewond. Hulle is na 'n nabygeleë hospitaal geneem vir verdere behandeling. Botma het gesê die beseerdes se toestand is in die stadium nie bekend nie.
Die argument het glo met 'n saketransaksie verband gehou. Die 37-jarige verdagte sal binnekort in die Klerksdorp-landdroshof verskyn op aanklag van moord en twee aanklagte van poging tot moord.
In SA is mense se tolleransievermoe seker maklik op sy laagste vlak ooit! Alles in SA beweeg met n spoed na laervlakke, behalwe natuurlik rugby en die universiteite wat ongekende hoogtes haal!
Innige simpatie met die Dangor familie
Die sagmoedige skaap
Die land is soos n Wilde Weste rolprent . …….maar met regte koeels en bloed.
Wat n onnodige dood….oor n 2de handse kar ?
Wreed verby! Sulke mense moet die doodstraf kry! Al die moordenaars moet aan die pen ry. Hoe kan jy ń persoon wegvat van sy familie en gesin net omdat jy kwaad is? Niks kan dit regverdig nie!